કાજોલે કહ્યું હતું કે ફિલ્મની કોરિયોગ્રાફર ફરાહ ખાન તથા શાહરૂખે સાથે મળીને પ્લાન બનાવ્યો હતો. ફરાહે કહ્યું હતું કે કાજોલ જ્યારે સાયકલ ચલાવે ત્યારે શાહરૂખ ખાન પાછળથી આવીને સાયકલ પકડશે અને પછી નીચે પાડી દેશે. આ પ્લાન અંગે કાજોલને કંઈ જ કહ્યું નહોતું. ફરાહનો પ્લાન હતો કે કાજોલ નીચે પડશે એટલે તેના રિયલ એક્સપ્રેશન મળશે. કાજોલે વધુમાં કહ્યું હતું કે શૂટિંગ સિવાય પણ શાહરૂખ ખાને તેને સાયકલ પરથી નીચે પાડી દીધી હતી અને તેને લાગે છે કે એક્ટરની આ બધી મસ્તીઓને કારણે તેની પર કેસ ચાલવો જોઈએ.